На основу члана 23. став 2. Закона о државној управи („Службени гласник РС“ бр. 79/2005,101/2007,95/2010 и 99/2014) и Одлуке о расписивању јавног конкурса број 111-00-00254/2018-18 од 09.10.2018. године Министарство просвете, науке и технолошког развоја Републике Србије објављује:

**ИЗМЕНУ И ДОПУНУ ЈАВНОГ КОНКУРСА**

**ЗА РЕАЛИЗАЦИЈУ ПРОМОТИВНИХ АКТИВНОСТИ НАЦИОНАЛНОГ МОДЕЛА ДУАЛНОГ И ПРЕДУЗЕТНИЧКОГ ОБРАЗОВАЊА У СРБИЈИ**

I У тексту Јавног конкурса за реализацију промотивних активности националног модела дуалног и предузетничког образовања у Србији, објављеног на сајту Министарства просвете, науке и технолошког развоја 11.10.2018. године у делу: **„V Рок за подношење пријаве и предлога као и начин достављања предлога“** став 6. мења се и гласи:

**„**Удружења – учесници конкурса пријаву и предлог програма подносе у року од 15 дана од дана објављивања јавног конкурса на интернет страници Министарства просвете, науке и технолошког развоја.“

У делу **„VI Остале информације“** после става 4. додаје се нови став 5. који гласи:

 „Средства за реализацију промотивних активности националног модела дуалног и предузетничког образовања у Србији обезбеђена су у буџету Републике Србије у износу до 10.600.000,00 динара.“

Досадашњи став 5. постаје став 6.

II Остале одредбе Јавног конкурса остају непромењене.